text: 45-årig mistede livet i ulykke ved gylletank
  01 maj 2018 kl. 08.39
  En 45-årig mand har mandag aften mistet livet ved en ulykke i Hovborg. Han blev fundet død ved en gylletank.
  En 45-årig mand blev ved 19-tiden mandag aften fundet død ved en gylletank på en landejendom ved Hovborg.
  Ingen har set, hvad er der er sket, men Syd- og Sønderjyllands Politi karakteriserer det som arbejdsulykke.
  - Vi er sammen med Arbejdstilsynet ved at klarlægge omstændighederne. Det er endnu uklart, om den 45-årige er faldet i tanken og druknet,  eller om han er blevet ramt af et væltet betonelement, siger vicepolitiinspektør Jeppe Kjærgaard, Syd- og Sønderjyllands Politi, tirsdag formiddag til TV SYD.
  